18/06/2013 | Administración LocalMunicipal
Ribeira
Corrección de erros nas bases específicas para a provisión dunha praza de animador deportivo

ANUNCIO CORRECCIÓN DE ERROS O 30 de abril de 2013, no BOP núm.82, publicáronse as bases específicas para a provisión, por consolidación de emprego temporal, en propiedade, dunha praza de animador deportivo da sección de dinamización deportiva do departamento de xuventude e deportes do Concello de Riveira (persoal laboral fixo), contida na oferta de emprego público de 2010, constando no apartado terceiro das bases.–Requisitos esixidos: estar en posesión, ou en condicións de obtelo na data en que remate o prazo de presentación de instancias, do título de Bacharelato ou equivalente. No caso de titulacións obtidas no estranxeiro, deberán posuír o documento que acredite fidedignamente a súa homologación. Está Alcaldía-Presidencia resolve: Primeiro. –Proceder á rectificación do apartado terceiro das bases especificas para a provisión, por consolidación de emprego temporal, en propiedade dunha praza de animador deportivo da sección de dinamización deportiva do departamento de xuventude e deportes do Concello de Riveira (persoal laboral fixo), contida na oferta de emprego público de 2010; esixindo como cualificación profesional a seguinte: grao en ciencias da actividade física e do deporte ou equivalente ou ciclo superior en animación de actividades físicas e deportivas. Segundo. –Publicar de novo as bases rectificadas nos boletíns oficiais da provincia e do Estado. Terceiro.–Trasladar a presente resolución aos departamentos de Intervención e Tesourería aos efectos que procedan a aperturar os expedientes de devolución de ingresos indebidos aos aspirantes que pagaron as correspondentes taxas e non contan ca cualificación profesional necesaria e esixida. “”””””””””” BASES ESPECÍFICAS PARA A PROVISIÓN, POR CONSOLIDACIÓN DE EMPREGO TEMPORAL, EN PROPIEDADE DUNHA PRAZA DE ANIMADOR/A DEPORTIVO/A DA SECCIÓN DE DINAMIZACIÓN DEPORTIVA DO DEPARTAMENTO DE XUVENTUDE E DEPORTES DO CONCELLO DE RIVEIRA (PERSOAL LABORAL FIXO), CONTIDA NA OFERTA DE EMPREGO PÚBLICO DE 2010.1.–Clasificación da praza: pertencentes ao grupo III, conforme ao establecido na Lei 7/2007, do 12 de abril, do Estatuto Básico do Empregado Público.2.–Dotación económica: as retribucións correspondentes ao grupo III, e demais retribucións complementarias segundo acordos adoptados pola Corporación ao respecto, e concretados na relación orzamentaria e de postos de traballo.3.–Requisitos esixidos: estar en posesión, ou en condicións de obtelo na data en que remate o prazo de presentación de instancias, do título de grao en ciencias da actividade física e do deporte ou equivalente ou ciclo superior en animación de actividades físicas e deportivas ou equivalente. No caso de titulacións obtidas no estranxeiro deberán posuír o documento que acredite fidedignamente a súa homologación.4.–Número de prazas: 1.5.–Sistema de selección: concurso-oposición.6.–Dereitos de exame: os dereitos de exame se fixarán na cantidade de 15,47 euros. O dito importe poderase facer efectivo ben directamente nas arcas municipais ou ben mediante xiro postal ou telegráfico, así como mediante ingreso na seguinte conta municipal (cos datos persoais do aspirante e praza á que se opta), número de conta de BBVA: 0182-5820-13-0000002454, e será devolto unicamente no caso de que o aspirante non sexa admitido ao proceso selectivo por falta dos requisitos esixidos para participar no mesmo ou por presenta-la solicitude fóra de prazo. En ningún caso a presentación e pago da taxa por dereitos de exame suporá a substitución do trámite de presentación da instancia.7.–Contido do proceso selectivo, forma de desenrolo e sistema de cualificación. O proceso de selección constará das seguintes fases: concurso e oposición.1.–Fase de concurso. Non terá carácter eliminatorio e consistirá na avaliación por parte do tribunal dos méritos que concorran en cada un dos aspirantes, referidos a data de finalización do prazo de presentación de solicitudes.1.–Servizos prestados: A) 1 punto por ano ou fracción superior a 6 meses, ata un máximo de 12 puntos, polos servizos efectivos prestados no Excmo. Concello de Riveira, con vínculo de carácter temporal ou interino, nas funcións do posto de traballo obxecto da convocatoria, a cuxos efectos se achegarán á instancia cantos documentos xustificativos (orixinais ou fotocopias) estimen oportunos. Para realizar esta valoración será requisito estar en situación de servizo activo neste Concello no posto de traballo obxecto da convocatoria, con contrato ininterrompido de traballo vixente de carácter temporal ou ben en situación de interinidade, a data de finalización do prazo de presentación de solicitudes. B) 0,10 puntos por ano ou fracción superior a 6 meses de servizos prestados en prazas do grupo III de animador/a deportivo/a de calquera Administración Pública, ata un máximo de 12 puntos.2.–Cursos. – Cursos de formación ós que asistiu relacionados co traballo a desempeñar (puntuación máxima de 1 puntos). Hasta un mínimo de 20 horas: 0.20 puntos. De 21 a 40 horas: 0.30 puntos. De 41 a 100 horas: 0.50 puntos. Máis de 100 horas: 1 punto. A publicación da puntuación obtida na fase de concurso se realizará con anterioridade ao da celebración do primeiro exercicio da fase de oposición. En ningún caso a puntuación obtida na fase de concurso poderá aplicarse para superar os exercicios da fase de oposición. A suma total dos dous apartados non poderá superar os 13 puntos. A ponderación da fase de concurso non poderá exceder do 40 por cento da puntuación máxima total (concurso + oposición). 2.–Fase de oposición. Primeiro exercicio: de carácter eliminatorio, constará de dous partes que poderán realizarse en sesión distintas. A ponderación do primeiro exercicio representa o 60 por cento da puntuación máxima total (concurso + oposición). Primeira parte: de carácter obrigatorio para todos os aspirantes. Consistirá en contestar un cuestionario de 50 preguntas con 3 respostas alternativas, sendo só unha de elas a correcta, sobre o contido do programa especificado no anexo de esta convocatoria, no tempo máximo de 50 minutos. Por cada dúas respostas falladas restará unha correcta, non computándose as non contestadas. Se cualificará de 0 a 10 puntos este exercicio, sendo necesario para aprobar haber obtido un mínimo de 5 puntos. Segunda parte: de carácter obrigatorio para todos os aspirantes. Consistirá no desenrolo dun suposto ou supostos prácticos relativo a tarefas cuxa realización corresponde a un/unha animador/a deportivo/a da sección de dinamización deportiva do departamento de xuventude e deportes. O suposto/s formulado polo tribunal versará sobre os contidos das materias comprendidas na parte especifica do anexo desta convocatoria nun tempo máximo de dúas horas. Se cualificará de 0 a 10 puntos este exercicio, sendo necesario para aprobar haber obtido un mínimo de 5 puntos (no caso de varios supostos, en cada suposto práctico). Segundo exercicio: de carácter obrigatorio para todos os aspirantes, a excepción dos que teñan acreditado, como mínimo, o CELGA 4 ou equivalente debidamente homologado polo órgano competente en materia de política lingüística da Xunta de Galicia, que estarán excluídos de realizar o exercicio. Consistirá na tradución, nun tempo máximo de trinta minutos, un texto do castelán ao galego e outro do galego ao castelán, ambos propostos polo tribunal. Este exercicio se cualificará como “apto” ou “non apto”. 8.–Cualificación final. A cualificación final do proceso selectivo virá determinada pola suma das puntuacións obtidas nas fases de concurso e oposición, non podendo resultar aprobados un número superior de aspirantes ao das prazas convocadas. ANEXO Programa para unha praza de animador/a deportivo/a da sección de dinamización deportiva do departamento de xuventude e deportes do Concello de Riveira (por consolidación de emprego temporal). TEMARIO XERAL 1.–Dereito Constitucional: natureza. A Constitución: clases. A Constitución de 1978: Sistemática e estructura; características xerais. O bloque de constitucionalidade. Valores superiores e principios constitucionais. A soberanía nacional. A división de poderes. A representación política. A participación política. O Estado na Constitución: o Estado social e democrático de Dereito. O Estado español como Estado composto. A Coroa. O Rei: posición constitucional. Orde de sucesión. Os poderes do Rei. O Rei e o Goberno. O Rei e as Cortes. O referendo: as súas formas.2.–O Goberno: a súa composición. Causas e procedemento do nomeamento e cese. As funcións do Goberno. A función normativa. A función política. A función administrativa. O Goberno e a Administración. As Cortes Xerais. Composición e estructura do Congreso dos Deputados e do Senado. Relacións entre as Cámaras. O funcionamento das Cámaras. Exame das funcións das Cortes. Eleccións e normas electorais. O corpo electoral. Inelixibilidade. Administración electoral. Convocatoria de eleccións e os seus prazos. Campaña electoral. Sistema electoral no Congreso dos Deputados e do Senado. Procedemento electoral. Reclamacións. O Poder Xudicial. O Consello Xeral do Poder Xudicial. Outros órganos. A independencia e actuación judiciais.3.–As comunidades autónomas: a súa natureza. Os Estatutos de Autonomía: natureza e contido. A distribución de competencias entre o Estado e as comunidades autónomas: competencias exclusivas, compartidas, concorrentes, de desenvolvemento e execución; competencias diferidas. As competencias do Estado. As competencias das comunidades autónomas. Transferencia de competencias; os Decretos de traspaso. Os órganos das comunidades autónomas. As súas competencias. Relacións entre o Estado e as comunidades autónomas. Control do Estado sobre as comunidades autónomas.4.–O Estatuto de Autonomía de Galicia. Organización institucional da Comunidade Autónoma de Galicia. A Xunta de Galicia e o seu presidente. Control parlamentario da acción de goberno. Réxime xurídico e competencias. O Valedor do Pobo. Outras institucións galegas.5.–Fontes do Dereito Administrativo. A Lei: as súas clases; leis orgánicas e ordinarias. Disposicións do Goberno con rango de lei: Decretos lexislativos e Decretos-lei. O Regulamento: concepto e natureza. Fundamento da potestade regulamentaria. Clasificación. Órganos con potestade regulamentaria. A impugnación dos regulamentos na doutrina e no Dereito positivo. Os actos administrativos xerais e as circulares e instruccións.6.–Os actos xurídicos da Administración: públicos y privados. O acto administrativo: concepto e elementos. A forma dos actos administrativos: a motivación, a notificación e a publicación. O silencio administrativo: naturaza e réxime xurídico-positivo nas distintas Administracións. O actos tácitos. Clasificación dos actos administrativos. Especial referencia ós actos xurisdicionais, de trámite, provisionais e que poñen fin á vía administrativa. O actos políticos: natureza e réxime de impugnación no noso Dereito positivo. A eficacia dos actos administrativos na orde temporal: comezo, suspensión e retroactividade.7.–O procedemento administrativo (I). Natureza e fins. Regulación legal. Os principios xerais do procedemento administrativo. Os interesados no procedemento administrativo. Dereitos dos cidadáns; en particular, o acceso ós rexistros e arquivos. O procedemento administrativo (II). Termos e prazos. Iniciación, ordenación e instrucción do procedemento: a proba. Participación dos interesados. Terminación do procedemento: a resolución. Terminación convencional. Outros modos de terminación; desistimento, renuncia e caducidade.8.–A fontes do Dereito Local. Regulación básica do Estado e normativa das comunidades autónomas en materia de Réxime Local. A incidencia da lexislación sectorial sobre o réxime local. A potestade regulamentaria das entidades locais: regulamentos e ordenanzas. Procedemento de elaboración. O regulamento orgánico. Os bandos.9.–O municipio: concepto e elementos. O termo municipal: o problema da planta municipal. Alteracións dos termos municipais. Lexislación básica e lexislación autonómica. A poboación municipal. O padrón de habitantes.10.–A organización municipal. Municipios de réxime común. Órganos necesarios: o alcalde, tenentes de alcalde, o Pleno e a Xunta de Goberno. Órganos complementarios: comisións informativas e outros órganos. Os grupos políticos. A participación veciñal na xestión municipal. Réxime especial de municipios de gran poboación. Ó concello aberto. Outros réximes especiais. TEMARIO ESPECÍFICO 1.–As competencias municipais: sistema de determinación. Competencias propias, compartidas e delegadas. Os servizos mínimos. A reserva de servizos.2.–A provincia como entidade local. Organización e competencias. A cooperación municipal. Las relaciones entre as comunidades autónomas e as Deputacións Provinciais. Réximes especiais. As Illas, Consellos e Cabidos Insulares.3.–Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O rexistro de documento.4.–Singularidades do procedemento administrativo das entidades Locais. A revisión e revogación dos actos dos entes locais. Tramitación de expedientes. Os interesados. Abstencións e recusacións. Recursos administrativos e xurisdicionais contra os actos locais.5.–A función pública local. Clases de empregados públicos locais. Os instrumentos de organización do persoal. Os funcionarios con habilitación de carácter nacional. Os funcionarios propios das corporacións locais. O persoal laboral ó servizo das entidades locais. O persoal eventual.6.–As formas de actividade das entidades locais. A intervención administrativa local na actividade privada. As licenzas e autorizacións administrativas: as súas clases. A actividade de fomento na esfera local. A iniciativa pública económica de las entidades locais e a reserva de servizos. O servizo público nas entidades locais. Os modos de xestión. Especial referencia á concesión de servizo da empresa pública local. O consorcio.7.–A Lei de normalización lingüística de Galicia. A lei de uso do galego polas corporacións locais.8.–O patrimonio do Estado: evolución histórica. O patrimonio da Comunidade autónoma de Galicia: Réxime xurídico. Bens que o integran. Organización. Prerrogativas da Administración. Réxime dos bens patrimoniais: caracterización xeral. Réxime dos bens de dominio público: caracterización xeral.9.–Os bens das entidades locais. Clases. Bens de dominio público. Bens patrimoniais. Prerrogativas e potestades das entidades locais en relación cos bens. Os bens comunais. O inventario. Os montes veciñais en man común.10.–Facendas Locais: recursos das mesmas. Tributos: normas xerais. Imposición e ordenación. Taxas e contribucións especiais. Prezos públicos.11.–Competencias das administracións públicas en materia de actividade física e deporte. Convenio colectivo estatal de instalacións deportivas e ximnásticas.12.–Lei do Deporte de Galicia, lei 3/2012 de 02 de abril. Lei de Fundacións de Galicia.13.–Regulamento Técnico Sanitario de Piscinas de uso Colectivo de Galicia.14.–Instalacións e espacios deportivos. Instalacións xestionadas polo Concello de Riveira. Regulamento de utilización.15.–O Plan Galicia saudable da Secretaría Xeral para o Deporte.16.–O Deporte escolar, oferta da Secretaría Xeral para o Deporte.17.–A iniciación deportiva e o adestramento deportivo na idade escolar, e para os xóvenes. Modelos de ensinanza. Etapas na formación e aspectos fundamentais a ter en conta na formación. Xogos e Deporte.18.–A actividade física na idade adulta e na terceira idade. A actividade física para persoas con discapacidade. Actividade física e deportiva na natureza.19.–Regulamento xeral de Policía de espectáculos e actividades recreativas.20.–Regulamento para a prevención da violencia nos espectáculos deportivos. En Riveira, a 5 de xuño de 2013. O ALCALDE en funcións Don Brice Croce Jmil